open-index/open-wikipedia-markdown huggingface dataset:
உஷா நந்தினி

**உஷா நந்தினி** (*Ushanandini*, மலையாளம்: ഉഷാ നന്ദിനി) என்பவர் ஒரு இந்திய திரைப்பட நடிகையாவார். இவர் 1970 களில் தென்னிந்திய திரைப்படங்களில் குறிப்பாக  மலையாளத் திரைப்படங்களில் முன்னணி நடிகையாக இருந்தார். இவர் தமிழ் படங்களிலும் நடித்துள்ளார்.

## வாழ்கைச் சுருக்கம்
உஷா நந்தினி கேரளத்தின், திருவனந்தபுரத்தில் உள்ள காலேஸ்வரத்தில்  கே. ஜி. ராமன் பிள்ளை மற்றும் சரஸ்வதி ஆகியோருக்கு மகளாக 1949 இல்  உஷா தேவியாகப் பிறந்தார். இவர் கலை இளங்கலை பட்டம் பெற்றவர். 1967 ஆம் ஆண்டில் *அவள்* படத்தின் மூலமாக மலையாளத் திரைப்படத்துறையில் அறிமுகமானார், இப்படம் பாக்ஸ் ஆபிஸில் மிகப்பெரிய வெற்றியைப் பெற்றது. இவர் தமிழில்  சிவாஜி கணேசனுக்கு கதாநாயகியாக  பொன்னூஞ்சல், கௌரவம், ராஜபார்ட் ரங்கதுரை, மனிதனும் தெய்வமாகலாம்,  என்னைப்போல் ஒருவன் போன்ற திரைப்படங்களில் நடித்துள்ளார். இவர் நகரமே நந்தி, ஒலவம் தீரவியும், ஆ சித்ரசலாபம் பரணொட்டே ஆகியவற்றில் குறிப்பிடத்தக்க முக்கியமான கதாபாத்திரங்களில் நடித்துள்ளார்.

இவர்  தொழிலதிபர் டாக்டர் எஸ் மரியப்பனை மணந்தார். இவருக்கு ப்ரீத்தி, சஜ்னி மற்றும் கீர்த்தனா மரியப்பன் ஆகிய மூன்று மகள்கள் உள்ளனர். மேலும் இவருக்கு தியா தனுஸ்ரீ, தாரா தேவி என்ற இரண்டு பேத்திகள் உள்ளனர்.

## பகுதி திரைப்படவியல்

### மலையாளம்
* யக்ஷகாணம் (1976) 
* கிரிமினல்ஸ் (1975) 
* சத்தியதிந்தே நிழலில் (1975) 
* பட்டாபிஷேகம் (1974) 
* செக் போஸ்ட் (1974) 
* அஸ்வதி (1974) 
* போலீஸ் அரியருத்து (1973) 
* பெரியார் (1973) 
* காமுகி (1971) 
* மக்கானே நினக்கு வெண்டி (1971). . . . மேரி 
* ஜலகண்யகா (1971) 
* ஆ சித்ராசலாபம் பரனோட் (1970) 
* ஒலவம் தீரவம் (1970) 
* பாடுன்ன புழா (1968) 
* அவள் (1967) 
* நாகரமே நந்தி (1967)

### தமிழ்
* *[[மாலதி (திரைப்படம்)|மாலதி]]* (1970) (சந்திரா)
* *[[வீட்டுக்கு ஒரு பிள்ளை]]* (1971) (பொன்னி) 
* *[[முகமது பின் துக்ளக் (திரைப்படம்)|முகமது பின் துக்ளக்]]* (1971)  
*  *[[சக்தி லீலை (திரைப்படம்)|சக்தி லீலை]]* (1972) (பார்வதி தேவி) 
* *[[பொன்னூஞ்சல்]]* (1973) (வள்ளி) 
*  *[[கௌரவம் (திரைப்படம்)|கௌரவம்]]* (1973) (ராதா) 
* *[[ராஜபார்ட் ரங்கதுரை]]* (1973) (அலமேல்)
* *[[பொன்வண்டு (திரைப்படம்)|பொன்வண்டு]]* (1973) (சத்யபாமா) 
* *[[அத்தையா மாமியா]]* (1974) (உஷா) 
* *தாய் வீட்டு சீதனம்* (1975) 
* *[[மனிதனும் தெய்வமாகலாம்]]* (1975) (விஜயா) 
* *[[என்னைப்போல் ஒருவன்]]* (1978) (உஷா)

## மேற்கோள்கள்

## உசாத்துணை
* 
* 

## வெளி இணைப்புகள்
 
* எம்.எஸ்.ஐ.யில் உஷானந்தினி

பகுப்பு:20 ஆம் நூற்றாண்டின் இந்திய நடிகைகள்
பகுப்பு:1949 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
நிக் ப்யூரி

**நிக் ப்யூரி** () என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை ஸ்டான் லீ மற்றும் ஜாக் கிர்பி ஆகியோர் உருவாக்கினார்கள். ப்யூரியின் முதல் தோற்றம் மே 1963 இல்  சார்ஜெட். ப்யூரி அண்ட் ஹிஸ் ஹௌலிங் #1 இல் இருந்து தோற்றுவிக்கப்பட்டது. இது ஒரு இரண்டாம் உலகப் போர் பற்றிய வரை கதைதொடர் ஆகும். இவரின் பாத்திரம் அமெரிக்க நாட்டு இராணுவ பிரிவின் தலைவராக சித்தரிக்கப்பட்டது.

நவீனகால ப்யூரியின் தோற்றம் ஆரம்பத்தில் சிஐஏ முகவராக இருந்தார், சில மாதங்களுக்குப் பிறகு டிசம்பர் 1963 இல் பென்டாஸ்டிக் போர் # 21 இல் அறிமுகமானார். ஆகஸ்ட் 1965 இல் ஸ்ட்ரேன்ஜ் டேல்ஸ் #135 இல் ஜேம்ஸ் பாண்ட் போன்ற ஒரு உளவாளி பாத்திரத்தில் தோன்றினார். அதைத் தொடர்ந்து ஷீல்ட் என்ற நிறுவனத்தின் முன்னணி தலைவராக சித்தரிக்கப்பட்டது.

நிக் ப்யூரி பல மார்வெல் தொடர்களிலும், பல இயங்குபடம் படங்கள், தொலைக்காட்சி நிகழ்ச்சிகள் மற்றும் காமிக்ஸை அடிப்படையாகக் கொண்ட நிகழ்பட ஆட்டகங்ளிலும் தோற்றுவிக்கட்டது. 1998 ஆம் ஆண்டு முதன்முதலில் தொலைக்காட்சி திரைப்படமான நிக் ப்யூரி: ஏஜென்ட் ஷீல்ட் என்ற திரைப்படத்தில் நடிகர் டேவிட் ஹாஸல்ஹோஃப் மூலம் இந்த கதாபாத்திரம் சித்தரிக்கப்பட்டது. இந்த கதாபாத்திரத்தை மார்வெல் திரைப் பிரபஞ்சம் நடிகர் சாமுவேல் எல். ஜாக்சன் மூலம் முதலில் அயர்ன் மேனில் (2008) தோற்றுவிக்கப்பட்டது. அதைத் தொடர்ந்து அயன் மேன் 2 (2010), தோர் (2011), கேப்டன் அமெரிக்கா: முதல் அவெஞ்சர் (2011), தி அவேஞ்சர்ஸ் (2012), கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), அவென்ஜ்ர்ஸ் : இன்பினிட்டி வார் (2018), கேப்டன் மார்வெல் (2019), அவெஞ்சர்ஸ்: எண்ட்கேம் (2019), இசுபைடர்-மேன்: பார் பிரம் ஹோம் (2019) போன்ற பல திரைப்படங்களில் இவரே நடித்துள்ளார்.

பல தசாப்தங்களாக இவரின் கதாபாத்திரம் மிகவும் பிரபலமானது. இவரை முழு மார்வெல் அண்டத்தில் அடையாளம் காணக்கூடியவராக மாறிவிட்டார். இவரின் பாத்திரம் சில நேரங்களில் எதிர்மறை நாயகனாகவும் கருதப்படுகிறது.

## திரைப்படங்கள்
* அயர்ன் மேன் (2008) 
* அயன் மேன் 2 (2010) 
* தோர் (2011) 
* கேப்டன் அமெரிக்கா: முதல் அவெஞ்சர் (2011) 
* தி அவேஞ்சர்ஸ் (2012) 
* கேப்டன் அமெரிக்கா: த வின்றர் சோல்யர் (2014) 
* அவெஞ்சர்ஸ்: ஏஜ் ஆஃப் அல்ட்ரான் (2015) 
* அவென்ஜ்ர்ஸ் : இன்பினிட்டி வார் (2018) 
* கேப்டன் மார்வெல் (2019) 
* அவெஞ்சர்ஸ்: எண்ட்கேம் (2019) 
* இசுபைடர்-மேன்: பார் பிரம் ஹோம் (2019)

## மேற்கோள்கள்

## வெளியிணைப்புகள்
* Nick Fury at Marvel.com
* Marvel Directory: Nick Fury
* Nick Fury, Agent of S.H.I.E.L.D. 
* Comics 101 (column, March 3, 2004): "Secret Agent, Man", by Scott Tipton
* E. Favata's Comic Book Movies: ''Nick Fury''
* The Grand Comics Database
* ''Iron Man'' Movie on IMDB
* Sneak Peek TV: ''Nick Fury''

பகுப்பு:1963 வரைகதை கதாபாத்திரங்கள்
பகுப்பு:மார்வெல் வரைகதை மீநாயகன்கள்
பகுப்பு:அமெரிக்க மீநாயகன்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை தொலைக்காட்சி கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
ஆர்மன் ஓகானியன்

**ஆர்மன் ஓகானியன் (Armen Ohanian)** (1887 &ndash; 1976) சோபியா பிர்பௌதாகியன் என்ற பெயரில் பிறந்த இவர் ஓர் ஆர்மீனிய நடனக் கலைஞரும், நடிகையும், எழுத்தாளரும் மற்றும் மொழிபெயர்ப்பாளரும் ஆவார்.

## சுயசரிதை
ஆர்மென் ஓகானியன் உருசியப் பேரரசின் ஒரு பகுதியாயிருந்த (இப்போது அசர்பைஜான்) சாமகாவில் ஒரு உயர் வர்க்க ஆர்மீனிய குடும்பத்தில் பிறந்தார். 1902இல் ஏற்பட்ட ஒரு பூகம்பத்தால் இவரது குடும்பத்தினர் பக்கூவிற்கு குடிபெயர்ந்தனர். அங்கு இவர் ஒரு உருசிய பள்ளியில் பயின்றார். இவர் 1905இல் பட்டம் பெற்றார். அதே ஆண்டு ஆர்மீனிய எதிர்ப்பு படுகொலைகளுக்கு இவர் சாட்சியாக இருந்தது, இவரின் தந்தை இமானுவேலின் மரணத்திற்கு காரணமாக அமைந்தது. இவர் அவசரமாக ஒரு ஆர்மீனிய ஈரானிய மருத்துவர் ஹைக் தெர்-ஓகானியன் என்பவரை மணந்தார். ஆனால் இத்திருமணம் ஒரு வருடத்திற்குள் முடிவுக்கு வந்தது. 1906 ஆம் ஆண்டில் பக்கூ ஆர்மீனிய கலாச்சார ஒன்றியத்தின் நாடகக் குழுவில் சோபியா தெர்-ஓகானியனாக தனது நடிப்பு வாழ்க்கையைத் தொடங்கினார். 1908இல் மாஸ்கோவுக்குச் சென்று நெலிடோவா பள்ளியில் பிளாஸ்டிக் கலைகளைப் பயின்றார். அதே நேரத்தில் மாலி தியேட்டரில் தனது முதல் நடனங்களையும் நிகழ்த்தினார்.

## ஈரான்
1909ஆம் ஆண்டில் திபிலிசி ஓபராவில் ஒரு குறுகிய காலத்திற்குப் பிறகு, இவர் முதன்முதலில் ஆர்மென் ஓகானியனாகத் தோன்றினார். பின்னர், இவர் மீண்டும் ஈரானுக்குப் பயணம் செய்தார். அங்கு ஈரானிய அரசியலமைப்பு புரட்சியின் கடைசி காலகட்டத்தில் நடனக் கலைஞராகவும் நடிகையாகவும் நடித்தார். தெகுரானில் உள்ள பாரசீக தேசிய அரங்கின் நிறுவனர்களில் இவரும் ஒருவராவார். 1910 ஏப்ரலில் இவர் பாரசீக மகளிர் நன்மை சங்கத்தின் ஒத்துழைப்புடன் ஒரு இசை மற்றும் இலக்கிய கண்காட்சியை ஏற்பாடு செய்தார். முதல்முறையாக, ஈரானிய பெண்கள் மேடையில் விளையாடவும் ஒரு படம் பார்க்கவும் முடிந்தது. 1910 மே மாதத்தில், நிக்கோலாய் கோகோலின் தி கவர்ன்மென்ட் இன்ஸ்பெக்டர் இன் பெர்சியன் என்ற நாடகத்தில் மரியா அன்டோனோவ்னா என்ற வேடத்தில் நடித்தும் அதை தயாரித்தும் இயக்கியுமுள்ளார்.

## நிகழ்ச்சிகள்
ஈரானில் இருந்தபோது, ஓரியண்டல் நடனங்களில் தனது திறமைகளை இவர் முழுமையாக்கினார். பின்னர், நாட்டை விட்டு வெளியேறி எகிப்து மற்றும் ஒட்டோமான் பேரரசில் சுற்றுப்பயணம் செய்தபின், 1911 இல் லண்டனில் நிகழ்ச்சி நடத்த இவர் பணியமர்த்தப்பட்டார். அப்போதிருந்து 1920களின் பிற்பகுதி வரை, அந்த நேரத்தில் மேற்கத்திய கலாச்சாரக் காட்சியைத் தூண்டிய கவர்ச்சியான நடனங்களுக்கான ஆர்வத்தின் ஒரு பகுதியாக, இவர் மிகவும் விரும்பப்பட்ட பெயராக மாறினார். பிரபல அமெரிக்க நடனக் கலைஞர் இசடோரா டங்கன் உருவாக்கிய "இலவச நடனம்" முறைகளைப் பயன்படுத்துவதன் மூலம், ஆர்மீனிய மற்றும் ஈரானிய இசையை அடிப்படையாகக் கொண்டு தனது சொந்த நடனக் கலைகளை உருவாக்கினார். "சலோம்," "அட் தி டெம்ப்பிள் ஆப் அனாஹித் ," "திரேசான்," "மேட்ச்மேக்கர்," "ஹாசிச்," "தி கெரேட் கான் ஆப் ஷாமகா," "டுவேர்ட்ஸ் நிர்வாணா" போன்ற இவரது பல நடனங்கள் ஐரோப்பாவில் பெருமளவில் ஈர்க்கப்பட்டன.  இவர் லண்டன், பாரிஸ், பிரசெல்சு, மிலன், சோபியா, மத்ரித் மற்றும் பிற ஐரோப்பிய நகரங்களிலும், அமெரிக்கா மற்றும் மெக்சிகோவிலும் விரிவாக பல நிகழ்ச்சிகளை வழங்கினார். இவரது நடிப்புகள் பத்திரிகைகளில் பரவலாக பாராட்டப்பட்டன. மேலும் மாரிஸ் மாட்டர்லின்க், ரெனே கில், கிளாட் அனெட்  போன்ற பலரின் எழுத்தாளர்களின் அங்கீகாரத்தைப் பெற்றன.

## குறிப்புகள்

## வெளி இணைப்புகள்
*The Dancer of Shamakha by Armen Ohanian (full view)

பகுப்பு:பிரெஞ்சு எழுத்தாளர்கள்
பகுப்பு:1976 இறப்புகள்
பகுப்பு:1887 பிறப்புகள்
2020 மக்காவுவில் கொரோனாவைரசுத் தொற்று

மக்காவுல் கொரோனாவைரசு தொற்று என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். மக்காவுல் 22 சனவரி 2020 அன்று முதல் பரவத் தொடங்கியது.

## காலவரிசை

22 சனவரி 2020 அன்று, மக்காவுல் முதல் இரண்டுபேருக்கு கொரோனாவைரசுத் தொற்று உறுதி செய்யப்பட்டது. இவர்கள் 52 வயதான பெண் மற்றும் 66 வயதான நபர் இவர்கள் இரண்டு பேரும் ஊகான் சென்று வந்தவர்கள்.  

22 சனவரி 2020 அன்று மக்காவு அரசு அனைத்து பள்ளிகூடங்கள், கல்லூரிகள் மற்றும் கேளிக்கை விடுதிகளை மூடவதாக அரசு அறிவித்துள்ளது.  

27 சனவரி 2020 அன்று மேலும் ஒரு நபருக்கு கொரோனாவைரசுத் தொற்று உறுதி செய்யப்பட்டது. அடுத்த நாள், ஏழாவது கொரோனாவைரசுத் தொற்று உறுதி செய்யப்பட்டது, இவர் 67 வயதான ஒரு பெண் ஆவார். 

## பாதிப்புகள்
4 பிப்ரவரி 2020 அன்று, மக்காவில் உள்ள அனைத்து கேளிக்கை விடுதிகளையும் 15 நாட்களுக்கு மூட உத்தரவிடப்பட்டது.  

20 பிப்ரவரி 2020 அன்று அனைத்து கேளிக்கை விடுதிகளும் திறந்தார்கள், ஆனால் கூட்டம் குறைவாகவே இருந்தது.

20 பிப்ரவரி 2020 முதல் மக்காவு அரசாங்கம், சீனாவின் வைரசால் பாதிக்கப்பட்ட பகுதிகளில் உள்ளவர்கள் மக்காவு வருவதை தடைசெய்தது. 

18 மார்ச் 2020 முதல் அனைத்து நாட்டு பயணிகளும் மக்காவுக்குள் வருவதை தடைசெய்தது. இதில் சீனா, ஹாங்காங் மற்றும் தைவான் ஆகிய நாடுகளுக்கு விதிவிலக்கு அளித்தது. 

## மேற்கோள்கள்

பகுப்பு:நாடு வாரியாக 2019–20 கொரோனாவைரசுத் தொற்று 
பகுப்பு:மக்காவ்
பகுப்பு:2020 நிகழ்வுகள்
ஆலீஸ் குமாரசுவாமி

**இரத்தன் தேவி** (*Ratan Devi*, 1889 - 1958 சூலை 15) **ஆலிஸ் எத்தேல் ரிச்சர்ட்சன்** என்ற பெயரில் பிறந்த இவர் ஓர் இசையமைப்பாளர் ஆவார். இவர் இந்திய இசையை பதிவு செய்தார். மேலும் இந்து சமய பாடல்கள் மற்றும் கவிதைகளை மேடைகளில் நிகழ்த்தினார். பிரித்தன் மற்றும் அமெரிக்காவில்  சுற்றுப்பயணங்களை மேற்கொண்டார். பிரித்தானிய பேரரசில் இசை தொடர்பாக கவனிக்கப்படாத குறிப்பிடத்தக்க பெண்களில் ஒருவராக ஆலிஸை மார்ட்டின் கிளேட்டன் என்பவர் அடையாளம் காட்டுகிறார்.

## சுயசரிதை
ஆலிஸ் எத்தேல் ரிச்சர்ட்சன் 1889 அக்டோபரில் இங்கிலாந்தின் செபீல்டில் ஜார்ஜ் ரிச்சர்ட்சன் மற்றும் சாரா பால்க்னர் ஆகியோருக்குப் பிறந்தார். 

## முதல் திருமணம்
1907ஆம் ஆண்டில் ஆலிஸ் கலை வரலாற்றாசிரியர் ஆனந்த குமாரசுவாமி மற்றும் அவரது மனைவியும், கைவினைக் கலைஞருமான டையர் எத்தேல் ஆகியோர் நடத்தி வந்த கலைக்குழுவின் அங்கமாக ஆனார். ஆனந்திற்கும் எத்தேலுக்கும் குழந்தை இல்லை. ஆனந்த் ஆலிஸுடன் ஒரு இரகசிய உறவில் இருந்தார்.  இறுதியில் ஆனந்த் தான் ஆலிஸை இரண்டாவது திருமணம் செய்து கொள்ளவிருக்கும் யோசனையை தனது மனைவி எத்தேலிடம் கூறினார். இதைக் கேட்ட எத்தேல் வீட்டை விட்டு வெளியேறினார்.

ஆலிஸ் 1913இல் இலண்டனின் செயின்ட் பாங்க்ராஸில் குமாரசாமியை மணந்தார். இவர்களுக்கு நாரத குமாரசாமி மற்றும் ரோகினி குமாரசாமி என்ற இரண்டு குழந்தைகள் பிறந்தனர். இருவரும் சேர்ந்து இந்தியா வந்து காஷ்மீரின் சிறீநகரில் ஒரு வீட்டுப் படகில் தங்கினர். குமாரசாமி ராஜபுதன ஓவியத்தையும், ஆலிஸ் கபுர்தலாவைச் சேர்ந்த அப்துல் ரஹீமுடன் இந்திய இசையையும் பயின்றார். இவர்கள் இங்கிலாந்து திரும்பியபோது, ஆலிஸ் ரத்தன் தேவி என்ற மேடை பெயரில் இந்திய பாடல்களை மேடைகளில் நிகழ்த்தினார். இரத்தன் தேவி வெற்றிகரமான் இசைக் கலைஞராக இருந்தார். 

## நிகழ்ச்சிகள்
1913ஆம் ஆண்டில் இவர் தனது கணவருடன் இணைந்து எழுதிய "பஞ்சாப் மற்றும் காஷ்மீர்" என்ற தலைப்பில் முப்பது பாடல் தொகுப்பினை வெளியிட்டார். இந்தப் புத்தகம் இரவீந்திரநாத் தாகூரின் அறிமுகத்துடன் வெளியானது. தாகூர் ஆலிஸின் பாடலைப் பற்றி மிகவும் நல்லமுறையில் விமர்சனம் செய்திருந்தார். பத்திரிகைகளைத் தவிர, இசையமைப்பாளர் *பெர்சி கிரெய்ங்கர்*, நாடக ஆசிரியர் ஜார்ஜ் பெர்னாட் ஷா மற்றும் கவிஞர் டபிள்யூ. பி. யீட்சு ஆகியோரிடமிருந்தும் நல்ல விமர்சனங்களையும் பெற்றார். 

## இரண்டாவது திருமணம்
ஆனந்த் குமாரசாமியுடன் ஏற்பட்ட கருத்து வேற்பாடு காரணமாக அவரை ஆலிஸ் விவாகரத்து செய்தார். பின்னர்  அமெரிக்கக் கலைஞரான *ஸ்டெல்லா ப்ளாச் என்பவரை மணந்தார்.

== மூன்றாவது திருமணம் ==
ஆலிஸ், சக்திவாய்ந்த காந்தங்களை கண்டுபிடித்ததற்காக அறியப்பட்ட *பிரான்சிஸ் பிட்டர்'' என்பவரை  1928 மே 31 அன்று நியூயார்க் நகரத்தின் மன்ஹாட்டனில் திருமணம் செய்து கொண்டார். வெஸ்டிங்ஹவுஸில் பணிபுரிந்த பிட்டர் 1930 இல் கலிபோர்னியாவின் பாசடீனாவில் உள்ள கால்டெக்கிலும் பின்னர் மாசசூசெட்ஸ் தொழில்நுட்பக் கழகத்திலும் பேராசியராகவும் இருந்தவர்.

## இறப்பு
1958 சூலை 15, அன்று மாசசூசெட்ஸ் பொது மருத்துவமனையில் பிலிப்ஸ் இல்லத்தில் ஆலிஸ் இதய நோயால் இறந்தார்.

## மேற்கோள்கள்

## உசாத்துணைகள்
*

## வெளி இணைப்புகள்

*Alice Coomaraswamy at the அமெரிக்கக் காங்கிரசு நூலகம்

பகுப்பு:ஆங்கிலேயப் பாடகர்கள்
பகுப்பு:1958 இறப்புகள்
பகுப்பு:1889 பிறப்புகள்
திவ்யா நாகேஷ்

**திவ்யா நாகேஷ்** என்பவர் இந்திய திரைப்பட நடிகையாவார். இவர் 2009 இல் வெளியான  அருந்ததி என்ற தெலுங்குத் திரைப்படத்தில் நடித்தமைக்காக அறியப்படுகிறார். இத்திரைப்படம் தமிழ், மலையாளம், கன்னடம் ஆகிய மொழிகளில் மொழி பெயர்க்கப்பட்டு வெளிவந்தது.

## கல்வி
திவ்யா மும்பையில் பிறந்தவர். இவருடைய குடும்பம் சென்னையில் குடியேறியமையால் கல்வியை சென்னையில் கற்றார். சென்னை செயின்ட் ஜோசப் பள்ளியிலும், திருச்சி ஹோலி க்ராஸ் மேல்நிலைப்பள்ளியிலும் படித்தார்.

## திரையுலகம்
திவ்யா பள்ளி படிக்கும் காலத்தில் தொலைக்காட்சி தொடர்களிலும், விளம்பரங்களிலும் குழந்தை நட்சத்திரமாக நடித்துள்ளார். அந்நியன், அது ஒரு கனா காலம், ஜில்லுன்னு ஒரு காதல், பொய் போன்ற படங்களில் குழந்தை நட்சத்திரமாக நடித்துள்ளார். இதில் அந்நியன் திரைப்படத்தில் இளம்வயது விக்ரமின் தங்கையாக நடித்திருந்தார். அத்திரைப்படத்தில் பள்ளி செல்லும் பொழுது தேங்கிய நீரில் மின்சாரம் பாய்வது தெரியாமல் விழுந்து இறப்பது என்ற காட்சியில் நடிப்பை வெளிப்படுத்தி மக்களின் கவனம் பெற்றார்.

## விருதுகள்
சிறந்த குழந்தை நட்சத்திரத்திற்கான நந்தி விருது - 2009 - அருந்ததி திரைப்படத்திற்காக.

## திரைப்படங்கள்
; குழந்தை நட்சத்திரமாக
# அந்நியன்
# அது ஒரு கனா காலம்
# ஜில்லுன்னு ஒரு காதல் 
# பொய் 
# அருந்ததி

;நாயகியாக
# மதிகெட்டான் சாலை - 2011
# பாசக்கார நண்பர்கள் -2011
# இறுதியாக தேடினேன்
# வஸ்தவம் (தெலுங்குத் திரைப்படம்)
# புவனக்காடு 2013
# மேற்கு முகப்பேர் கனகதுர்கா - 2016

## ஆதாரங்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
ரோசனாரா

**ஆலிவ் கேத்ரின் கிராடாக் (Olive Katherine Craddock)**  (1894 சனவரி 22 - இறப்பு: 1926 சூலை 14) இவர் ஓர்  பிரித்தானிய இந்தியாவில் பயிற்சி பெற்ற ஒரு ஆங்கிலோ இந்திய நடனக் கலைஞர் ஆவார். இவர் **ரோசனாரா** என்ற பெயரில் நடனமாடினார். பிரித்தனிலும் அமெரிக்காவிலும் மத்திய இந்திய நடன நுட்பங்களை நிகழ்த்திக் காட்டியதற்காக இவர் அறியப்பட்டார். இவர் தனது முப்பது வயதில் குடல்வாலழற்சியால் இறந்தார்.

## சுயசரிதை
கிராடாக் 1892 சனவரி 22, அன்று கொல்கத்தாவில் பிறந்தார். இவரின் தந்தை ஜான் ஜேம்ஸ் நோலன் கிராடாக் என்பவராவார். அவர் ஒரு ஆங்கிலோ-இந்தியன் மற்றும் இவரின் தாயார் மாபெல் மேரி ஆன் ஆடம்ஸ் என்பவராவார். இவர் 1909இல் பிரித்தனுக்குச் செல்வதற்கு முன்பு  இந்தியாவில் நடனமாடக் கற்றுக்கொண்டார். . இளவரசி ரோசனாரா பேகம் என்ற பிரபலத்தின் மீது ஈர்க்கப்பட்டு ரோசனாரா என்ற பெயரை கிராடாக்  வைத்துக் கொண்டார். 
வலது|thumb| ராபர்ட் ஹென்றி என்பவர் வரைந்த ரோஷனாரா ஓவியம்
இவர் லோயி புல்லரின் நிறுவனத்துடன் நடனமாடினார். பின்னர் ஸ்பானிஷ் நடனக் கலைஞர் கார்மென் டர்டோலா வலென்சியாவிடம் பயிற்சி பெற்றார். 1911 ஆம் ஆண்டில் அவர் லண்டனில் ஆஸ்கார் ஆஷ்சின் கிஸ்மெட் மற்றும் பின்னர் ஸ்கீஹெராசாடில் ஜோபீட் என நடனமாடினார் . இந்த பாத்திரம் கோவன்ட் கார்டனில் பாலேஸ் ரஸ்ஸுடன் இருந்தது. அடுத்த ஆண்டு இவர் அண்ணா பாவ்லோவாவின் நடன நிறுவனத்துடன் ஒரு சிறப்பு நடனக் கலைஞராக தோன்றினார். 1880களில் ஓரியண்டல் ஓபரா லக்மே  இலிருந்து பிரெஞ்சு இசையமைப்பாளர் லியோ டெலிப்ஸால் எடுக்கப்பட்ட பல நடனங்களை இவர் நிகழ்த்தியுள்ளார்.

கிராடாக் 1916ஆம் ஆண்டில் அமெரிக்காவில் வேலை செய்யத் தொடங்கினார். அங்கு அவர் வௌடீவில் திரையரங்குகளில் தோன்றினார். 1917 ஆம் ஆண்டில் இவரும் ஜப்பானிய நடனக் கலைஞரான மிச்சியோ இட்டேவும் அடோல்ஃப் போல்மின் நிறுவனமான *பாலே இன்டைம்* என்பதுடன் சிறப்பு நடனக் கலைஞர்களாக இருந்தனர். ரோசனாரா  இந்தியாவில் இசை படித்து  பிரித்தன் பாடகராக இருந்த ரத்தன் தேவியுடன் இணைந்து பணியாற்றினார். தேவியுடன் அவரது கணவர் ஆனந்த குமாரசாமியும் போஸ்டன் கலை அருங்காட்சியகத்தில் இந்திய கலாச்சாரத்தில் நிபுணராகப் பணியாற்றினார். சில ஆண்டுகளுக்கு முன்பு இந்திய பாணி நடனங்களைக் காட்டிய ரூத் செயின்ட் டெனிஸுக்கு மாறாக ரோசனாரா ஒரு உண்மையான நாட்ச் நடனக் கலைஞராக இருந்ததைப் பற்றி குமாரசாமி எழுதினார்.

கிராடாக் 1923இல் நியூயார்க்கில் ஒரு "அன்னிய" குடியேறியவராக வந்தார். கிராடாக் நடனம் கற்றுக் கொடுப்பவராக இருந்தார். பின்னர் வந்த திரைப்பட நட்சத்திரமான பெட் டேவிஸ் இவரது மாணவர்களில் ஒருவர். குடல்வாலழற்சியினால் பாதிக்கப்பட்ட இவர் தனது முப்பது வயதில் 1926 சூலை 16 அன்று வட கரோலினாவின் ஆஷெவில்லில் இறந்தார். .

## படைப்புகள்
ரோசனாரா தனது பத்து நடனங்களை பதிப்புரிமை பெற்றிருந்தார்.

## மரபு
அமெரிக்காவில் ஓரியண்டல் பாணி நடனங்களை பிரபலப்படுத்திய அமெரிக்க நடனக் கலைஞர் ரூத் செயின்ட் டெனிஸுடன் கிராடாக் ஒப்பிடப்பட்டார். கிராடாக் இந்தியாவில் பயிற்சி பெற்றிருந்தாலும், இவர் தனது நடனத்தின் முழுமையை மேம்படுத்த தனது நேரத்தை செலவிட்டார். ரூத் செயின்ட் டெனிஸ் ஓரியண்டல் பாணி நடனத்தால் ஈர்க்கப்பட்டார். மேலும் இவர் தனது சொந்த நடனப் பள்ளியை நிறுவினார். அங்கு இவரது மாணவர்களில் மார்த்தா கிரஹாம் என்பவரும் அடங்குவார். கிரடாக் தனது சொந்த பள்ளியை ஒருபோதும் நிறுவவில்லை.

ரோசனாராவை ஆஷ்கான் ஓவியர் ராபர்ட் ஹென்றி வரைந்துள்ளார். இந்த ஓவியம் 2000ஆம் ஆண்டில்  132,500 அமெரிக்க டாலருக்கு விற்கப்பட்டது.

## குறிப்புகள்

## வெளி இணைப்புகள்

*Olive Craddock at the National Portrait Gallery

பகுப்பு:இந்தியப் பெண் நடனக் கலைஞர்கள்
பகுப்பு:1926 இறப்புகள்
பகுப்பு:1894 பிறப்புகள்
பர்புரைட்டு

**பர்புரைட்டு** *(Purpurite)*  என்பது MnPO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கிடைக்கும் இடத்தைப் பொறுத்து இதன் உள்ளடக்கத்தில் மாறுபட்ட அளவு இரும்புச்சத்து காணப்படுகிறது. பழுப்பு நிற கருப்பு, ஊதா மற்றும் அடர் சிவப்பு நிறங்களில் பர்புரைட்டு கனிமம் தோன்றுகிறது. 

பர்புரைட் கனிமம் இரும்பை இறுதியாகக் கொண்டுள்ள கனிமங்களுடன் சேர்ந்து பர்புரைட்டு கனிமம் ஒரு தொடரை உருவாக்குகிறது. 
.   
## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:மாங்கனீசு(III) கனிமங்கள்
பகுப்பு:இரும்பு(II) கனிமங்கள்
ஓலாதேவி

**ஒலாதேவி** (Oladevi)  இந்து சமயத்தில்  வணங்கப்படும் வாந்திபேதிக்கான தெய்வம் ஆவார். ஓலாதேவி அசுரரான மயனின் மனைவி ஆவார்.  வங்காள பிராந்தியத்தில் உள்ளோர் ( பங்களாதேஷ், இந்திய வங்காள மாநிலத்தை உள்ளடக்கியது ) மற்றும்  மார்வார் மக்கள் ஆகியோரால் வணங்கப்படுகிறார். இவர்  ஓலாயிச்சண்டி, **ஒலாபீபி** மற்றும் **பீபிமா** என்றும் அழைக்கப்படுகிறார். அவர் இந்துக்கள் மட்டுமல்லாது வங்காள முஸ்லிம்களாலும் வணங்கப்படுகிறார. 

ராஜஸ்தானில் சீத்தலா தேவியுடன் துணையாக வணங்கப்படுகிறார், காலரா, மஞ்சள் காமாலை, வயிற்றுப்போக்கு மற்றும் வயிறு தொடர்பான பிற நோய்களிலிருந்து தனது பக்தர்களை காப்பாற்றுகிறார். அவள் ஓரி மாதா என்றும் அழைக்கப்படுகிறாள். மார்வாரிப் பாரம்பரியத்தில், அவருக்கு நிலையான உருவப்படம் இல்லை, ஆனால் பொதுவாக அவர் சீதாலாவைப் போலவே சித்தரிக்கப்படுகிறார். 

ஒலாதேவி வங்காளத்தில் நாட்டுப்புற பாரம்பரியத்தின் ஒரு முக்கிய பகுதியாகும், மேலும் பல்வேறு மதங்கள் மற்றும் கலாச்சாரங்களைச் சேர்ந்த சமூகங்களால் இவர் வணங்கப்படுகிறார்.   

## தெய்வம்
ஓலாதேவி இந்து புராணங்களில் அசுரர்கள், தானவர்கள், தைத்தியர்கள்ஆகியோரின் புகழ்பெற்ற அரசரும் கட்டிடக் கலைஞருமான மயனின் மனைவி என்று நம்பப்படுகிறது.  வங்காளம் முழுவதும் பல சமூகங்களையும் பாதித்த காலரா நோய்க்கு எதிரான பாதுகாவல் தெய்வமாக பக்தர்கள் ஓலாதேவியைக் கருதுகின்றனர், இந்த நோய்க்கு எதிராக அவரை வணங்குபவர்களை அவர் பாதுகாக்கிறார். உண்மையில், வங்காள மொழியில் காலராவைக் குறிக்கப்பயன்படும்  ஓலா-ஒதா அல்லது ஓலா-உதா என்பதிலிருந்து இவர் பெயர் பெறப்படுகிறது ("ஓலா"  கீழ்நோக்கிச் செல்லுதல் & *உதா*  மேல்நோக்கிச் செல்லுதல்) காலரா வாந்தி-பேதியைக் யைக் குறிக்க வங்க மொழியில் மேல்நோக்கி, கீழ்நோக்கிச் செல்கிறேன் எனக் குறிப்பாகச் சொல்வார்கள்.

இந்துக்களைப் பொறுத்தவரை, ஒலாதேவி என்பது லட்சுமி மற்றும் சரஸ்வதி தேவிகளின் ஒருங்கிணைந்த வடிவமாகும், இவர் நீல நிறப்*[[புடவை]]* அணிந்து ஆபரணங்களால் அலங்கரிக்கப்பட்ட ஆழமான மஞ்சள்நிறத் தோலைக் கொண்ட ஒரு பெண்ணாக சித்தரிக்கப்படுகிறார். அவள் தனது மடியில்  ஒரு குழந்தையை ஏந்தியபடி நீட்டப்பட்ட கரங்களால் சித்தரிக்கப்படுகிறாள்.  வங்காள முஸ்லிம்கள் அவளை ஓலாபீபி அல்லது பீபிமா என்று பாடல்களால் அழைக்கிறார்கள். இப்பாடல்கள் ஒரு கன்னி முஸ்லீம் இளவரசியின் குழந்தையின் கதையை விவரிக்கிறது, ஒரு முறை அக்குழந்தை மர்மமான முறையில் மாயமாக மறைந்து மீண்டும் தெய்வமாக தோன்றியது, அரசாங்கத்தின் அமைச்சரின் மகன்களையும் அவரது தாயின் தந்தையான பாதுஷாவையும் குணப்படுத்துகிறது    அவர் ஒரு தொப்பி, கழுத்து அல்லது தோளாடை மற்றும் ஆபரணங்களை அணிந்து சித்தரிக்கப்படுகிறார். காலில்  நாக்ரா ஷூக்களையும் சில சமயங்களில் சாக்ஸையும் அணிந்திருக்கிறாள். ஒரு கையில் அவள் பக்தர்களின் நோய்களை அழிக்க ஒரு மந்திர ஊழியரை வைத்திருக்கிறாள். 

## சமூக செல்வாக்கு
ஓலாதேவி வங்காள நாட்டுப்புற மரபுகளிலும் ஒரு முக்கியமான நபராகக் கருதப்படுகிறார். மேலும் இஸ்லாமிய அல்லா  என்ற ஓரிறை தெய்வக் கோட்பாட்டின் மேல்பதிந்த அம்மா தெய்வீக இந்து கருத்தாக்கத்தின் மிகைப்படுத்தலாக நிபுனர்களால் கருதப்படுகிறது. காலரா தெய்வமாக ஓலாதேவியை வழிபடுவது பொ.ச. 19 ஆம் நூற்றாண்டில் இந்திய துணைக் கண்டத்தில் இந்த நோய் பரவியதால் தோன்றியதாக நம்பப்படுகிறது. ஒலதேவியின் முக்கியத்துவம் வகுப்புவாதங்கள் மற்றும் சாதித்த்டடைகளை முழுவதும்  தாண்டியுள்ளது.  இருப்பினும், நவீன காலங்களில் அவரது வழிபாட்டின் முக்கியத்துவம் குறைந்துவிட்டது, ஏனெனில் மருத்துவம் மற்றும் சுகாதாரத்தில் ஏற்பட்ட முன்னேற்றங்களால் காலரா நோய் தடுப்பு முறைகளால்  கணிசமாகக் குறைக்கப்பட்டுள்ளது.  

## மேலும் காண்க

* சண்டி 

## குறிப்புகள்

பகுப்பு:இந்து பெண் தெய்வங்கள்
காவ்யா அஜித்

**காவ்யா அஜித்** (பிறப்பு 17 ஜூலை 1991) ஒரு இந்தியப் பாடகர், வயலின் இசைக் கலைஞர் மற்றும் கேரளாவின் கோழிக்கோட்டில் பிறந்த பெண் மேடை இசைக் கலைஞர் ஆவார். மலையாளத்தைத் தவிர, தமிழ், தெலுங்கு, கன்னடம் உள்ளிட்ட பல இந்திய மொழிகளில் திரைப்படப் பாடல்களைப் பாடியுள்ளார். . வயலினின் கர்நாடக பாரம்பரிய இசை மற்றும் மேற்கத்திய பாரம்பரிய பாணி இசைப் பயிற்சி பெற்ற இவர், உலகம் முழுவதும் கச்சேரிகள் மற்றும் மேடை இசை நிகழ்ச்சிகளில் பங்கேற்றுள்ளார்

## ஆரம்பகால வாழ்க்கை மற்றும் கல்வி
காவ்யா அஜித் ஜூலை 17, 1991 அன்று கோழிக்கோட்டில் பிரபல நுரையீரல் நிபுணரும் மலபார் மருத்துவக் கல்லூரியின் பேராசிரியருமான மருத்துவா் அஜித் பாஸ்கர் மற்றும் காலிகட் மருத்துவக் கல்லூரியில் மகளிர் மருத்துவத்தில் இணை பேராசிரியரான மருத்துவா் எஸ்.  லட்சுமி எஸ் ஆகியோருக்கு மகளாகப் பிறந்தார். முன்னாள் அகில இந்திய வானொலியில் பணிபுரிந்த இசைக் கலைஞரான  தனது பாட்டி கமலா சுப்பிரமணியத்திடமிருந்து கர்நாடக இசையின் அடிப்படை இசையைக் கற்றுக்கொண்டார்,பின்னா் சென்னைக்கு சென்ற பின் கீதா தேவி வாசுதேவன் மற்றும் மதுரை ராஜாராம் ஆகியோரின் கீழ் மேலதிக இசைக் கல்வி மற்றும் அது தொடர்பான பயிற்சியைத் தொடர்ந்தார். இசை சார்ந்த குடும்பத்திலிருந்து வந்த காவ்யா, சிறு வயதிலேயே மேற்கத்திய வயலின் இசையை ஆல்பர்ட் விஜயன் ஜாபெத்திடமிருந்து வழிகாட்டுதலைப் பெற்று வயலின் இசையின் நுணுக்கங்களையும்  கற்றுக் கொண்டார்.

தனது பள்ளிப்படிப்பை கோழிக்கோட்டில் உள்ள *பிரசன்டேஷன் மேல்நிலைப்பள்ளி* மற்றும் சில்வர் ஹில்ஸ் பொதுப் பள்ளியிலும் பயின்றார் .மேலும் கோயம்புத்தூரில் உள்ள அமிர்தா விஸ்வ வித்யாபீட்டத்தில்  கணினி அறிவியல் பொறியியலாளர் படிப்பில் பட்டம் பெற்ற  அவர் இசைத் தொழிலைத் தொடர தனது வேலையை விட்டுச் செல்வதற்கு முன்பு காக்னிசன்ட் தொழினுட்பத் தீர்வகத்தில்பணியாற்றியுள்ளார். வித்யாசாகர் வெங்கடேசன் என்பவரை மணந்த இவர் தற்போது சென்னையில் வசித்து வருகிறார்.

## தொழில்
வலது|thumb| துபாயில் பேண்ட் பிக் ஜி இசைக்கச்சேரி நிகழ்ச்சியின் போது  பாடகா்கள் கோபி சுந்தர் மற்றும் ஹரிச்சரனுடன் காவ்யா அஜித்
காவ்யா 2014 ஆம் ஆண்டில் மலையாளத் திரைப்பட இயக்குநர் ரஞ்சன் பிரமோத்தின்  ரோஸ் கித்தாரினால் என்ற  காதல் இசை திரைப்படத்தின் பாடலுக்கு பின்னணி பாடியதன் மூலம் இசைத்துறையில் காலடி எடுத்து வைத்தார் . ஒரு புதிய குரலைத் தேடிக்கொண்டிருந்த படத்தின் இசையமைப்பாளர் ஷாபாஸ் அமன், காவியவை விரும்பி, *எங்கம் நல்ல பூக்கள் என்ற* பாடலைப் பாட வாய்ப்பு வழங்கினார், இந்த நிகழ்வு அவரது முதல் திருப்புமுனையாக அமைந்தது. அதைத் தொடர்ந்து ஷான் ரஹ்மான் இசையமைத்த பிரைஸ் தி லார்ட், ஓரு வடக்கன் செல்ஃபி  போன்ற மலையாளப் படங்களிலும் கன்னட அறிமுக  படமான  நாம் துனியா நாம் ஸ்டைல்  போன்ற படங்களில் தொடா்ச்சியாகப் பாடல்களைப் பாடினார். அடுத்ததாக  தீபக் தேவ் இசையமைத்த *லாவெண்டர்* என்ற திரைப்படத்தில் இரண்டு பாடல்களைப் பாடியுள்ளார்.  தேவின் மேற்கத்திய இசை பாணி மற்றும் பழைய உலக பாடல் வரிகளை இணைத்து ஒலிப்பதிவு செய்யப்பட்ட விதம் பலராலும்  பாராட்டப்பட்டது.

தமிழ்த் திரைப்பட இசைத்துறையில் காவியவின் அறிமுகமானது  உறுமீன் என்ற திரைப்படத்தின் மூலம் நிகழ்தது. அப்படத்தில்  *ஹே உமையாள்* என்ற பாடலை  அச்சு ராஜாமணி  என்ற பாடகருடன் இணைந்து பாடினார்.

## மேற்கோள்கள்

## வெளி இணைப்புகள்

* முகநூல்

பகுப்பு:மலையாளத் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:1991 பிறப்புகள்
சாமுவேல் கொல்வில் லிண்டு

**சாமுவேல் கொல்வில் லிண்டு** *(Samuel Colville Lind)* என்பவர் அமெரிக்காவைச் சேர்ந்த ஒரு கதிர்வீச்சு வேதியியலாளர் ஆவார். 1879 ஆம் ஆண்டு சூன் மாதம் 15 ஆம் நாள் அமெரிக்காவின் டென்னசி மாநிலத்திலுள்ள மெக்மின்வில் நகரத்தில் பிறந்தார். சாமுவேல் கொல்வில் லிண்டுவை நவீன கதிர்வீச்சு வேதியியலின் தந்தை என்று  குறிப்பிடுகிறார்கள். 1930 ஆம் ஆண்டு அமெரிக்க தேசிய அறிவியல் அகாடமியின் உறுப்பினராக இவர் தேர்ந்தெடுக்கப்பட்டார். 1927 ஆம் ஆண்டில் அமெரிக்க மின்வேதியியல் கழகத்திலும், 1940 ஆம் ஆண்டில் அமெரிக்க வேதியியல் கழகத்திலும் தலைவராகப் பணியாற்றினார். 1947 ஆம் ஆண்டில் ஈரா ரம்சன் விருதும் 1952 ஆம் ஆண்டில் பிரீசுட்லி பதக்கமும் இவர் பெற்ற விருதுகளாகும். 1965 ஆம் ஆண்டு பிப்ரவரி மாதம் 12 ஆம் நாள் லிண்டு காலமானார்.

## மேற்கோள்கள்

பகுப்பு:1879 பிறப்புகள்
பகுப்பு:1965 இறப்புகள்
பகுப்பு:வேதியியலாளர்கள்
பகுப்பு:அமெரிக்க அறிவியலாளர்கள்
மரியா ஹில்

**மரியா ஹில்** () என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு பெண் மீநாயகன் கதாபாத்திரம் ஆகும். சிகாகோவில் பிறந்த ஹில், அமெரிக்காவின் ஆயுதப் படையில் சேர்ந்து பின்னர் ஷீல்ட் அணியில் இணைகிறார். பின்னர் ஷீல்ட் இன் முன்னாள் இயக்குநராக இருந்தார். மற்றும் அவென்ஜர்ஸ் அல்லது அந்தக் குழுவின் உறுப்பினர்களைக் கொண்டிருக்கும் பல்வேறு கதைக்களங்களில் இவர் பாத்திரம் தோன்றியுள்ளது.

இந்தக் கதாப்பாத்திரத்தை பிரையன் மைக்கேல் பெண்டிஸ் மற்றும் டேவிட் பிஞ்ச் ஆகியோர் உருவாக்கியுள்ளனர். மரியாவின் தோற்றம் மார்ச் 2005 இல் இருந்தது நியூ அவென்ஜர்ஸ் #4 இருந்து தோற்றுவிக்கப்பட்டது. மாவல் திரைப் பிரபஞ்ச திரைப்படத்தில் நடிகை கோபி ஸ்மல்டேர்ஸ் என்பவர் மரியா ஹில் என்ற கதாபாத்திரத்தில் தி அவேஞ்சர்ஸ் (2012), கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019), இசுபைடர்-மேன்: பார் பிரம் ஹோம் (2019) போன்ற திரைப்படங்களில் நடித்துள்ளார்.

இவர் ஏஜென்ட்ஸ் ஒப் ஷீல்ட் என்ற தொலைக்காட்சி தொடரில் முதல் பருவத்தின் இரண்டு அத்தியாயங்களிலும் இரண்டாவது பருவத்தில் ஒரு அத்தியாயத்திலும் தோன்றினார்.

## மேற்கோள்கள்

## வெளியிணைப்புகள்
* Maria Hill at Marvel.com

பகுப்பு:2005 வரைகதை கதாபாத்திரங்கள்
பகுப்பு:மார்வெல் வரைகதை மீநாயகன்கள்
பகுப்பு:அமெரிக்க மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
பகுப்பு:மார்வெல் வரைகதை தொலைக்காட்சி கதாபாத்திரங்கள்
எண்குணம்

எண்குணம் என்பது தமிழ் உட்பட்ட பண்டை இந்தியத் துணைக்கண்டத்து மரபுகளில் வழங்கும் குணத்தொகுதியாகும். எண்குணம் என்றால் எட்டுக்குணங்கள் என்று பொருள். திருக்குறளில் (கடவுள்வாழ்த்து:9) அந்த எண்குணத்தை உடையவன் என்ற பொருளில் எண்குணத்தான் என்ற தொடர் வழங்குகிறது.

எண்குணம் என்பதைத் தமிழ்மரபில் கீழ்க்கண்டவாறு காண்கிறோம்:

* அருகனெண்குணம்
* சிவனெண்குணம்

அவற்றின் விரிவுகள் கீழ்வருமாறு.

#### அருகனெண்குணம்:



#### சிவனெண்குணம்:



பகுப்பு:சமணம்
பகுப்பு:இந்தியப் பண்பாடு
பகுப்பு:இந்திய மெய்யியல்
பகுப்பு:தமிழ் மெய்யியல்
பகுப்பு:சைவ சமயம்
பகுப்பு:திருக்குறள் உரைகள்
பிராங்கோலைட்டு

**பிராங்கோலைட்டு** *(Francolite)* என்பது (Ca,Mg,Sr,Na)10(PO4,SO4,CO3)6F2−3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். புளோர் அபடைட்டு கனிமத்தில் கார்பனேட்டு அதிகம் கலந்துள்ள வகை கனிமமாக இது வகைப்படுத்தப்படுகிறது. பாசுப்போரைட்டு எனப்படும் படிவுப் பாறைகளில் பிராங்கோலைட்டு காணப்படுகிறது. பல்வேறு தனிமங்களின் வேதிச் சேர்க்கைகள் இக்கனிமத்தின் உட்கூறுகளாக உள்ளன. இங்கிலாந்து நாட்டின் தேவோன் மாகாணத்திலுள்ள டாவிசுடாக் மாவட்டத்தில் வீல் பிராங்கோ என்ற இடத்தில் முதன் முதலில் கண்டறியப்பட்டதால் கனிமத்திற்கு இப்பெயர் சூட்டப்பட்டது.
     

## மேற்கோள்கள்

பகுப்பு:பாசுப்பேட்டு கனிமங்கள்
பஞ்சராமர் தலங்கள்

**பஞ்ச ராமர் தலங்கள்** என்பவை இந்தியாவில் தமிழ்நாடு மாநிலத்தின் திருவாரூர் மாவட்டத்தில் அமைந்துள்ள ராமருக்கான ஐந்து தலங்களாகும். இதனை பஞ்ச ராமர் சேத்தரங்கள் என்றும் அழைக்கின்றனர். 

## அமைவிடம்
இத்தலங்கள் அனைத்தும் திருவாரூர் மாவட்டத்தில் உள்ளன.

* முடிகொண்டான் கோதண்டராமர் கோயில்
* அதம்பார் கோதண்டராமர் கோயில்
* பருத்தியூர் ராமர் கோயில்
* தில்லைவிளாகம் வீரகோதண்டராமர் கோயில்
* வடுவூர் கோதண்டராமர் கோயில்

இவ்வாறே பஞ்ச கிருஷ்ண தலங்கள், பஞ்சரங்க தலங்கள் என்ற வகையில் வைணவக் கோயில்கள் உள்ளன. இவை முடிகொண்டான், அதம்பார், பருத்தியூர், தில்லைவிளாகம், வடுவூர் ஆகிய இடங்களில் உள்ளன.

## ஆதாரங்கள்


## இவற்றையும் காண்க
* பஞ்ச கிருஷ்ண தலங்கள்
* பஞ்சரங்க தலங்கள்

பகுப்பு:இந்துக் கோயில்கள்
பகுப்பு:வைணவ சமயம்
பகுப்பு:திருவாரூர் மாவட்டத்திலுள்ள பெருமாள் கோயில்கள்
பகுப்பு:திருவாரூர் மாவட்டத்திலுள்ள ராமர் கோயில்கள்
முடிகொண்டான் கோதண்டராமர் கோயில்

**முடிகொண்டான் கோதண்டராமர் கோயில்**, தமிழ்நாடு, திருவாரூர் மாவட்டத்தில் உள்ள ராமர் கோயிலாகும். பஞ்சராமர் தலங்களில்
இதுவும் ஒன்றாகும்.

## அமைவிடம்
இக்கோயில் திருவாரூர் மாவட்டம் நன்னிலம் வட்டத்தில் திருவாரூரிலிருந்து மயிலாடுதுறை செல்லும் சாலையில், மகுடவர்தனபுரம் எனும் முடிகொண்டானில் உள்ளது.

## மூலவர்
ராமரின் வருகையைப் பற்றி பரதரிடம் சொல்வதற்காக ஆஞ்சநேயர் சென்றுவிட்ட காரணத்தால் இங்கு மூலவராக ராமர், சீதை, லட்சுமணர் ஆகியோர் மட்டுமே உள்ளனர். ராமர் கோதண்டராமராக கிழக்கு நோக்கிய நிலையில் உள்ளார். அவருக்கு வலப்புறம் சீதையும், இடப்புறம் லட்சுமணனும் உள்ளனர். 

## விழாக்கள்
புரட்டாசி சனிக்கிழமை, ராம நவமி போன்ற திருவிழாக்கள் இங்கு சிறப்பாகக் கொண்டாடப்படுகின்றன.

## இவற்றையும் காண்க
* பஞ்ச கிருஷ்ண தலங்கள்
* பஞ்சரங்க தலங்கள்

## மேற்கோள்கள்

## வெளியிணைப்புகள்
* அருள்மிகு கோதண்டராமர் திருக்கோயில், முடிகொண்டான், தினமலர் கோயில்கள்

பகுப்பு:திருவாரூர் மாவட்டத்திலுள்ள ராமர் கோயில்கள்
கோபதி நாராயணசுவாமி செட்டி

**திவான் பகதூர் சர் கோபதி நாராயணசுவாமி செட்டி** CIE (ஆங்கிலம் : **Gopathi Narayanaswamy Chetty** ; 28 செப்டம்பர் 1881 - 13 ஜூன் 1950) என்பவர் ஒரு இந்திய வணிகர், உரிமையாளர், அரசியல்வாதி, சட்டமன்ற உறுப்பினர் மற்றும் பொருளியல் அறிஞர்.

## ஆரம்பகால வாழ்க்கை

நாராயணசாமி செட்டி கோபதி பலிஜா குடும்பத்தில் பிறந்தார்.அவர் கோபதி மகாதேவா செட்டியின் மகன். அவர் மெட்ராஸில் கல்வி கற்றார். மெட்ராஸ் மாநகராட்சியின் தலைவராக தேர்ந்தெடுக்கப்பட்டார் .

## பொது வாழ்க்கை

நாராயணசாமி செட்டி 1930 முதல் 1936 வரை இந்திய கவுன்சில், இந்திய இம்பீரியல் சட்டமன்ற கவுன்சில் உறுப்பினராகப் பணியாற்றினார். மெட்ராஸ் கார்ப்பரேஷனின் தலைவராகவும் பணியாற்றினார். அவர் இந்தியா பில் ரிசர்வ் வங்கியின் கூட்டு தேர்வு குழு உறுப்பினராக இருந்தார் மற்றும்  இந்திய ரிசர்வ் வங்கி உருவாக்கத்தில் முக்கிய பங்கை அவர் வகித்தார்.

## மரியாதை

நாராயணசாமி செட்டி 1929 ஆம் ஆண்டில் இந்தியப் பேரரசின் ஒழுங்கின் தோழராகவும் , 1945 இல் நைட்ஸ் இளங்கலை ஆகவும் செய்யப்பட்டார்.இவரது பெயரானது சென்னையில் உள்ள ஒரு சாலையின் பகுதிக்குச் சூட்டப்பட்டது.

## சான்றுகள்


பகுப்பு:1981 பிறப்புகள்
பகுப்பு:1950 இறப்புகள்
பகுப்பு:சென்னை மக்கள்
சுனந்தா பட்நாயக்

thumb|மே 2012, புதுதில்லியில் சுனந்தா பட்நாயக் நிகழ்ச்சி
**சுனந்தா பட்நாயக்** (7 நவம்பர் 1934 - 19 ஜனவரி 2020)  இந்தியாவின் ஒடிசா மாநிலத்தின் குவாலியர் கரானாவைச்  சேர்ந்த  இந்திய பாரம்பரிய இசைப் பாடகா் ஆவார்.  "குருமா" என்று பிரபலமாக அறியப்பட்ட அவர், இந்துஸ்தானி இசையின் மகத்தான நபா்களுள் ஒருவராகக் கருதப்படுகிறார்.

## இசை வாழ்க்கை
இவர் ஒடியா மொழிக் கவிஞர் *பைகுந்தநாத் பட்நாயக்கின்* மகள் ஆவார்.  1948 ஆம் ஆண்டு தனது 14 ஆம் வயதில் கட்டக்கில் உள்ள அகில இந்திய வானொலியில் பாடத் தொடங்கினார். அப்போதைய ஒடிசா ஆளுநர் அசாஃப் அலி ஒருமுறை வானொலியில் இவருடைய பாடலால்  மிகவும் ஈர்க்கப்பட்டார்.  ஆளுநர் மாளிகைக்கு  விருந்தினர்கள் வரும்போதெல்லாம் இவருடைய பாடல் நிகழ்ச்சிகள் ராஜ் பவனின் (ஆளுநா் மாளிகை) ஒரு வழக்கமான அங்கமாக ஆனது. ஒருமுறை, ஜனாதிபதி ராஜேந்திர பிரசாத் பூரியில் சுனந்தாவிக் பாடலை கேட்கும் வாய்ப்பு கிடைத்தது. அப்போது சுனந்தாவின் பாடலால் மிகவும் ஈர்க்கப்பட்ட அவர், புனேவில் பண்டிட் விநாயக் ராவ் பட்டவர்தனின் கீழ் உதவித்தொகையுடன் பிலத்யேகப் பயிற்சியை ஏற்பாடு செய்தார். 1956 இல் புனே பள்ளியில்  இசையில் முதுநிலைப் பட்டம் பெற்றார். செப்டம்பர் 1957 இல் கல்கத்தாவில் உள்ள அகில இந்திய சத்ரங் சாகித் சம்மேளனத்தில் இவர் 13 தங்கக் காசுகளை வென்றார்.அதன் பின்னர் அவர் இந்தியாவில் பல இசை நிகழ்ச்சிகளை  நடத்தியது மட்டுமல்லாமல் சர்வதேச அளவிலும் நன்கு அறியப்பட்டார். அவர் அதிக வேகத்தில் பாடும் இந்துஸ்தானி பாணி  தாரனாவுக்கு மிகவும் பிரபலமாகத் திகழ்ந்தார். ஒடிஸி இசையின் சிறந்த சமகால மொழிபெயர்ப்பாளர்களில் ஒருவராக கருதப்பட்ட இவர் 1983 ஆம் ஆண்டு முதல் கொல்கத்தாவில் தங்கியிருந்தார். 2020 ஆம் ஆண்டு சனவாி மாதம் 19 ஆம் தேதி ஞாயிறு அன்று அதிகாலை தனது 85 வது வயதில் கொல்கத்தாவில் காலமானார். அவரது மரணத்திற்கு ஒடிசா முதலமைச்சா் நவீன் பட்நாயக் மற்றும் மத்திய அமைச்சா் தர்மேந்திர பிரதான் ஆகியோர் தங்களது இரங்கல்களை தெரிவித்திருந்தார்கள்.

## விருதுகள்
அவர் 1970 மற்றும் 1971 ஆம் ஆண்டுகளில் ஒடிசா மாநிலத்தின் சங்கீத நாடக அகாடமி விருதைப் பெற்றார். 2009 ஆம் ஆண்டில் இந்திய வாழ்நாள் சாதனையாளர் விருதையும், 2012 ஆம் ஆண்டில் தி ஒரிசா சொசைட்டி ஆஃப் தி அமெரிக்காஸ் (ஓஎஸ்ஏ) என்ற அமைப்பால் வாழ்நாள் சாதனையாளர் விருதையும் பெற்றார். அவர் 2012 ஆம் ஆண்டிற்கான சங்கீத நாடக அகாடமி விருதை (தாகூர் அகாடமி புராஸ்கர்) பெற்றவர். 1999 ஆம் ஆண்டு உத்கல் பல்கலைக்கழகத்தால் இலக்கியத்துக்கான கௌரவ டாக்டா் பட்டம்  அவருக்கு வழங்கப்பட்டது மேலும், இசைக்கான கௌரவ டாக்டா் பட்டம் 1975 ஆம் ஆண்டு *அகில் பாரதிய காந்தர்வ மகாவித்யாலய மண்டலத்தால்* வழங்கப்பட்டது.

## ஆவணப்படம்
சுனந்தாவைப் பற்றி எடுக்கப்பட்ட *நிலமாதாபா*  என்ற ஆவணப்படத்தற்கு தேசிய திரைப்பட விருது. கிடைத்தது. ஸ்ரீ திலீப் பட்நாயக் இயக்கி இருந்த இப்படத்தை பிலிம்ஸ் பிரிவு தயாரித்தது. இது இந்தியாவின் 58 வது தேசிய திரைப்பட விருதுகளில் 2010 ஆம் ஆண்டிற்கான " சிறந்த வாழ்க்கை வரலாற்று ஆவணப்படம் "  என்ற பிரிவில் விருதினை வென்றது .

## படத்தொகுப்பு

படிமம்:SunandaPatnaik2.JPG|சுனந்தா பட்நாயக் தனது  கையொப்பத்தை இடும் காட்சி
படிமம்:SunandaPatnaikAutograph1.JPG|சுனந்தா பட்நாயக்கின் கையொப்பம்


## மேற்கோள்கள்

பகுப்பு:2020 இறப்புகள்
பகுப்பு:1934 பிறப்புகள்
பருத்தியூர் ராமர் கோயில்

**பருத்தியூர் ராமர் கோயில்**, தமிழ்நாடு, திருவாரூர் மாவட்டத்தில் உள்ள ராமர் கோயிலாகும். பஞ்சராமர் தலங்களில்
இதுவும் ஒன்றாகும்.

## அமைவிடம்
இக்கோயில் திருவாரூர் மாவட்டம் குடவாசல் வட்டத்தில் பருத்தியூர் என்னுமிடத்தில் உள்ளது. இவ்வூர் பருத்தியூர் எனவும், ஆவணம் பருத்தியூர் எனவும் வழங்கப்படுகிறது.

## வரலாறு
இந்தியா முழுவதம் ராமர் கதை, ராமநாத பாராயணம், ராமர் மேல் சங்கீதங்கள் ஆகியவற்றைப் பாடிய பருத்தியூர் கிருஷ்ண சாஸ்திரி இக்கோயிலை அமைத்தார். கோயில் கட்ட நினைத்து தடாகம் அமைக்க நிலத்தை தோண்டியபோது அங்கு கிடைத்த சிலையைப் பிரதிட்டை செய்து கோயிலை இக்கோயிலை எழுப்பினார்.  

## கோயில் அமைப்பு
தெற்கு நோக்கிய சன்னதியில் ராம பரிவாரத்தைக் காணலாம். அழகு மிக்க ராமருக்கு சிறப்பான சிற்பங்கள் அமைந்த கோயில்களில் இக்கோயிலும் ஒன்றாகக் கருதப்படுகிறது. அவ்வாறு அமைந்த ராமர்களாக வடுவூர் ராமர், மதுராந்தகம் ராமர், வடக்கு பிணையூர் ராமர் ஆகிய சிற்பங்களைக் கூறுவர்.  

## பிற சன்னதிகள்
இக்கோயிலில் வரதராஜர், மகாலட்சுமி, விசுவநாதர், விசாலாட்சி ஆகியோர் உள்ளனர். தில்லைவிளாகத்தில் உள்ளதைப் போன்று இக்கோயிலிலும் வினையும், பெருமாளையும் ஒருசேர தரிசிக்கின்ற வாய்ப்பினை அனைவரும் பெறலாம்.

## மேற்கோள்கள்

## வெளியிணைப்புகள்
* கல்யாண வரமளிக்கும் கல்யாண வரதராஜர், தினகரன், 25 ஏப்ரல் 2014 

## இவற்றையும் காண்க
* பஞ்ச கிருஷ்ண தலங்கள்
* பஞ்சரங்க தலங்கள்

பகுப்பு:திருவாரூர் மாவட்டத்திலுள்ள ராமர் கோயில்கள்
அரியலூர் பொறியியல் கல்லூரி

**அரியலூர் பொறியியல் கல்லூரி**  2013 ஆம் ஆண்டில்  தொடங்கப்பட்டது.

## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) யிருந்தும் இக்கல்லூரி அங்கீகாரம் பெற்றது.

## இடம்
தேசிய நெடுஞ்சாலை 227, திருச்சி-சித்தம்பரம், தேசிய நெடுஞ்சாலை, கருப்பூர் சேனாபதி (போ), அரியலூர் தாலுகா  மாவட்டத்தில் அமைந்துள்ளது.

## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.

## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.

## மேற்கோள்கள்

## வெளி இணைப்புகள்
* அண்ணா பல்கலைக்கழகம், 

பகுப்பு:தமிழ்நாட்டுப் பொறியியல் கல்லூரிகள்
பகுப்பு:அரியலூர் மாவட்ட பல்கலைக்கழகங்களும் கல்லூரிகளும்
வடுவூர் கோதண்டராமர் கோயில்

**வடுவூர் கோதண்டராமர் கோயில்**, தமிழ்நாடு, திருவாரூர் மாவட்டத்தில் உள்ள ராமர் கோயிலாகும். பஞ்சராமர் தலங்களில்
இதுவும் ஒன்றாகும்.

## அமைவிடம்
இக்கோயில் திருவாரூர் மாவட்டத்தில் தஞ்சாவூர்-மன்னார்குடி சாலையில் வடுவூர் என்னுமிடத்தில் உள்ளது. இக்கோயில் தட்சிண அயோத்தி என்றும் அழைக்கப்படுகிறது.

## தொன்மம்
வனவாசம் முடிந்து இராமர் அயோத்திக்கு புறப்பட்டபோது, அவரை தரிசித்த முனிவர்கள் அவரை தங்களுடனே தங்குமாறு வேண்டினர். அதனால் இராமர் தன் உருவத்தை சிலையாக செய்து தான் தங்கி இருந்த இடத்தில் வைத்தார். சிலையைக் கண்ட துறவிகள் சிலையை தங்களுடனே வைத்துக்கொள்ள அவரிடம் அனுமதி வேண்டினர். அவர்களிடமே அச்சிலையைக் கொடுத்துவிட்டு இராமர் அயோத்திக்குப் புறப்பட்டார்.   

## வரலாறு
தஞ்சாவூர் மராத்திய மன்னர் சரபோஜி தலைஞாயிறு என்ற இடத்தில் கண்டெடுத்த சிலையைக் கொண்டு இக்கோயிலை அமைத்தார்.

## மூலவர்
மூலவராக கோதண்டராமர் உள்ளார்.  

## பிற சன்னதிகள்
திருச்சுற்றில் ஹயக்ரீவர், விஷ்வஷேனர், ஆண்டாள், ஆழ்வார்கள் ஆகியோரின் சன்னதிகள் உள்ளன. 

## மேற்கோள்கள்

## வெளியிணைப்புகள்
*வேங்கடம் முதல் குமரி வரை 3/வடுவூர் கோதண்டராமன்
* அருள்மிகு கோதண்டராமர் திருக்கோயில், வடுவூர்

## இவற்றையும் காண்க
* பஞ்ச கிருஷ்ண தலங்கள்
* பஞ்சரங்க தலங்கள்

பகுப்பு:திருவாரூர் மாவட்டத்திலுள்ள ராமர் கோயில்கள்
மீனாட்சி ராமசாமி பொறியியல் கல்லூரி

**மீனாட்சி ராமசாமி பொறியியல் கல்லூரி** (*Meenakshi Ramaswamy Engineering College*) 2009ஆம் ஆண்டில் தமிழ்நாட்டில் அரியலூர் மாவட்டத்தில் தொடங்கப்பட்ட பொறியியல் கல்லூரி ஆகும்.

## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. தொழில்நுட்ப கல்விக்கான புது தில்லி அகில இந்திய தொழில்நுட்பக் கல்விக் குழு அங்கீகாரம் பெற்றது.

## அமைவிடம்
அரியலூர் மாவட்டம் உடையார்பாளையம், வட்டத்தில் உள்ள தத்தனூரில் அமைந்துள்ளது

## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளநிலைத் தகவல் தொழில்நுட்பம் என பல பிரிவுகளில் தொழிற்கல்வியினை வழங்குறது.

## மேற்கோள்கள்

## வெளி இணைப்புகள்
* அண்ணா பல்கலைக்கழகம், 

பகுப்பு:தமிழ்நாட்டுப் பொறியியல் கல்லூரிகள்
பகுப்பு:அரியலூர் மாவட்ட பல்கலைக்கழகங்களும் கல்லூரிகளும்
செயற்கை சுவாசக் கருவி

**செயற்கை சுவாசக் கருவி (வென்டிலேட்டர்)** என்பது நுரையீரலுக்கு சுவாசிக்கக்கூடிய காற்றை உள்ளே அனுப்பவோ, வெளியே  அனுப்பவோ உதவுகிறது, இதன் மூலம் உடல் ரீதியாக சுவாசிக்க முடியாத ஒரு நோயாளிக்கு செயற்கையாக இயந்திர காற்றோட்டத்தை வழங்க வடிவமைக்கப்பட்ட இயந்திரமாகும். நவீன செயற்கை சுவாசக் கருவிகள் கணினிமயமாக்கப்பட்ட நுண்செயலி கட்டுப்பாட்டு இயந்திரங்களாக இருக்கிறது, நோயாளிகளுக்கு எளிய, கையால் இயக்கப்படும் பை வால்வு முகமூடி உதவியுடனும் செயற்கையாக சுவாசக்காற்றோட்டம் செய்யலாம். வென்டிலேட்டர்கள் முக்கியமாக தீவிர சிகிச்சை மருத்துவம், வீட்டு பராமரிப்பு மற்றும் அவசரகால மருத்துவம் (முழுமையான அலகுகளாக) மற்றும் மயக்க மருந்து ( மயக்க மருந்து இயந்திரத்தின் ஒரு அங்கமாக) சிகிச்சையின்போது பயன்படுத்தப்படுகின்றன. 
பகுப்பு:மருத்துவம்
கான்டா வைரசு

alt=|thumb|334x334px|கான்டா வைரசு

**கான்டாவைரசு** (***Hantaviridae)*** புன்யவீரல்சு (ஆங்கிலம்: *Bunyavirales)* குடும்பத்தை சர்ந்தது. இந்த பெயர் வரக்காரணம் தென் கொரியாவின் **கான்டா ஆறு** (Hantaviridae) பகுதியில் தொற்று பரவ தொடங்கியது.

## மேற்கோள்கள்


பகுப்பு:நச்சுயிரியல்
பகுப்பு:தீநுண்மங்கள்
வி. சேதுராமன்

**வி. சேதுராமன்**  (*V. Sethuraman*, 13 செப்டம்பர் 1982 − 26 மார்ச் 2020) என்பவர் இந்தியத் திரைப்பட நடிகரும், மருத்துவரும் ஆவார். இவர் *சேது* என்ற பெயரால் திரையுலகில் அறியப்படுகிறார். இவர் 2012 ஆம் ஆண்டு கண்ணா லட்டு தின்ன ஆசையா என்ற திரைப்படத்தில் நாயகனாக நடித்தார்.

## கல்வி மற்றும் தொழில்
சேதுராமன் எம். பி. பி. எஸ், எம். டி படித்து தோல் மருத்துவராகப் பணியாற்றினார். லேசர் மூலம் தோல் சிகிச்சை அளிக்கும் பயிற்சி பெற்றவர்.

## திருமணம்
சேதுராமன், உமையாள் என்பவரை 2016 ஆம் ஆண்டு திருமணம் செய்து கொண்டார்.

## இறப்பு
சேதுராமன் மார்ச் 26, 2020இல் மாரடைப்பு காரணமாக சென்னையில் இறந்தார்.

## திரைப்படங்கள்

## ஆதாரங்கள்

## வெளி இணைப்புகள்
* 

பகுப்பு:2020 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:1982 பிறப்புகள்
ஐரிஸ் டிமென்ட்

**ஐரிஸ் லுல்லா டிமென்ட் (Iris Luella DeMent)** (பிறப்பு: 1961 சனவரி 5)  இவர் இரண்டு முறை கிராமி விருதுக்குப் பரிந்துரைக்கப்பட்ட அமெரிக்க பாடகரும் மற்றும் பாடலாசிரியரும் ஆவார். டிமென்ட்டின் இசை பாணியில் நாட்டுப்புறம், நாடு மற்றும் நற்செய்தி இசையின் கூறுகள் உள்ளன.

## ஆரம்ப கால வாழ்க்கை
டிமென்ட், ஆர்கன்சாசின் பராகோல்டில்   பாட் டிமென்ட் மற்றும் மனைவி புளோரா மே ஆகியோரின் 14 வது மற்றும் இளைய குழந்தையாக பிறந்தார். ஐரிஸின் தாயார் நாஷ்வில் சென்று பாடும் வாழ்க்கையைத் தொடங்க வேண்டும் என்ற கனவுகளைக் கொண்டிருந்தார். திருமணம் செய்து கொள்வதற்காக அந்தத் திட்டங்களை அவர் நிறுத்தி வைத்திருந்தாலும், அவரது பாடும் குரல் அவரது இளைய மகள் ஐரிஸுக்கு ஒரு உத்வேகமாகவும் செல்வாக்காகவும் இருந்தது. டிமென்ட் ஒரு பெந்தகோஸ்துவாக வீட்டில் வளர்க்கப்பட்டார். இவருக்கு மூன்று வயதாக இருந்தபோது இவரது குடும்பம் ஆர்கன்சாசிலிருந்து லாஸ் ஏஞ்சலஸ் பகுதிக்கு குடிபெயர்ந்தது. இவர் வளர்ந்து வரும் போது, நாட்டுப்புற இசை மற்றும் நற்செய்தி இசை மூலம் தனனை வெளிப்படுத்தி செல்வாக்கு பெற்றார். தனது ஐந்தாவது வயதில் "தி லிட்டில் டிமென்ட் சிஸ்டர்" இல் ஒருவராகப் பாடிய ஐரிஸ், தனது முதல் நிகழ்ச்சியின் போது பாடல் வரிகளை மறந்த ஒரு மோசமான அனுபவம் ஏற்பட்டது. இதனால் அவர் சிறிது காலம் பொது நிகழ்ச்சிகளைத் தவிர்த்தார்.  
வலது|thumb|220x220px| ஓல்ட் செட்லரின் இசை விழாவில் ஐரிஸ் டிமென்ட் - டிரிஃப்ட்வுட், டெக்சாஸ், 2007
## இசை மற்றும் தொழில்
டிமென்ட் தனது முதல் பாடலான "அவர் டவுன்" என்பதை 25 வயதில் மிட்வெஸ்ட் நகரத்தின் வழியாக  எழுத உந்துதலால் பெற்றார். பாடல் வரிகள் இவருக்கு "இப்போது இருப்பதைப் போலவே", மீண்டும் எழுதத் தேவையில்லாமல் வந்தன. மேலும் பாடல் எழுதுவதே வாழ்க்கையில் தனக்கு அழைப்பு என்று  அப்போது உணர்ந்தார்.  சிபிஎஸ் தொலைக்காட்சி நிறுவனத்தின் தொடரான *நார்தர்ன் எக்ஸ்போசரின்* இறுதி அத்தியாயத்தில் (1995 சூலை 26) இறுதிக் காட்சியின் போது "அவர் டவுன்" இசைக்கப்பட்டது. இந்த பாடலை கேட் ரஸ்பி, கேட் பிரிஸ்லின் & ஜோடி ஸ்டெச்சர் பதிவு செய்துள்ளனர்  .

இவரது முதல் தொகுப்பு *இன்பேமஸ் ஏஞ்சல்* என்பது 1992இல் ரவுண்டர்-பிலோ நிறுவனம் மூலம் வெளியிடப்பட்டது. இது  மத சந்தேகம், சிறு நகர வாழ்க்கை மற்றும் மனித பலவீனம் போன்ற கருப்பொருள்களை ஆராய்ந்தது. "லெட் தி மிஸ்டரி பீ" 10,000 மானியாக்ஸ் மற்றும் ஆலிஸ் ஸ்டூவர்ட் உட்பட பல கலைஞர்களால் ஒத்துழைப்பும் இருந்தது. மேலும் இது *லிட்டில் புத்தா*  என்ற திரைப்படத்தின் தொடக்க காட்சிகளில் பயன்படுத்தப்பட்டது.

1994 இல் வெளியான இவரது இரண்டாவது தொகுப்பான *மை லைப்பில்*, இவர் தனிப்பட்ட மற்றும் உள்நோக்க அணுகுமுறையைத் தொடர்ந்தார். இரண்டு ஆண்டுகளுக்கு முன்பு இறந்த தனது தந்தைக்கு இந்த பதிவு அர்ப்பணிக்கப்பட்டது. *மை லைப்* சிறந்த தற்கால நாட்டுப்புற இசைத் தொகுப்புப் பிரிவில் கிராமி விருதுக்கு பரிந்துரைக்கப்பட்டது.

## தனிப்பட்ட வாழ்க்கை
டிமென்ட் 1991இல் எல்மர் மெக்கால் என்பவரை மணந்தார். ஆனால் திருமணம் விவாகரத்தில் முடிந்தது.

இவர் பாடகர்-பாடலாசிரியர் கிரெக் பிரவுனை 2002 நவம்பர் 21 அன்று இரண்டாவதாக மணந்தார். இவர்கள் தத்தெடுக்கப்பட்ட, உருசிய மகளுடன் கிராமப்புற தென்கிழக்கு அயோவாவில் வாழ்கின்றனர்.

## குறிப்புகள்

## வெளி இணைப்புகள்

* 
* 
* 
* Iris DeMent at Folklib.net
* Prairie Home Companion appearance on November 2, 2002
* Article on Iris DeMent in the Immortal Jukebox blog

பகுப்பு:வாழும் மக்கள்
பகுப்பு:1961 பிறப்புகள்
லோரி மெக்கென்னா

**லோரெய்ன் லோரி மெக்கென்னா (Lorraine Lori McKenna)**   (பிறப்பு: 1968 திசம்பர் 22) **ஜிரோக்ஸ்** என்ற இயற்பெயர் கொண்ட இவர் ஓர் அமெரிக்க நாட்டுப்புற, அமெரிக்கானா மற்றும் நாட்டுப்புற இசை பாடகரும், பாடலாசிரியரும் மற்றும் கலைஞரும் ஆவார். 2016ஆம் ஆண்டில், ஆண்டின் சிறந்த பாடலுக்கான கிராமி விருதுக்கு பரிந்துரைக்கப்பட்டார். மேலும் லிட்டில் பிக் டவுன் நிகழ்த்திய " கேர்ள் க்ரஷ் " என்ற தனிப்பாடலை இணைந்து எழுதியதற்காக சிறந்த நாட்டுப்புற பாடலுக்கான கிராமி விருதினையும்வென்றார். 2017ஆம் ஆண்டில், டிம் மெக்ரா நிகழ்த்திய " ஹாம்புள் அன்ட் கைன்ட் " என்ற பாடலுக்காக 59 வது வருடாந்திர கிராமி விருதுகளில் மீண்டும் சிறந்த நாட்டுப்புற பாடலுக்கான கிராமி விருதினை வென்றார். லேடி காகா, நடாலி ஹெம்பி மற்றும் ஹிலாரி லிண்ட்சே ஆகியோருடன் மெக்கென்னா 2018ஆம் ஆண்டு திரைப்படத்தின் ஒலிப்பதிவில் இரண்டாவது தனிப்பாடலை எழுதினார். இது *எ ஸ்டார் இஸ் பார்ன்* " ஆல்வேஸ் ரிமம்பர் எஸ் திஸ் வே " என்று அழைக்கப்படுகிறது. மேலும் லிண்ட்சே மற்றும் ஹெம்பியுடன் இணைந்து பின்னணி குரல் இசை நிகழ்ச்சிகளை நிகழ்த்தினார். இதற்காக இவர் ஆண்டின் சிறந்த பாடலுக்கான கிராமி விருதுக்கு  பரிந்துரைக்கப்பட்டார் .

## ஆரம்ப மற்றும் தனிப்பட்ட வாழ்க்கை
மெக்கென்னா மாசசூசெட்ஸின் ஸ்டோட்டனில் பிறந்து வளர்ந்தார். அங்கு இவர் இன்றும் வசிக்கிறார். ஏழு வயதாக இருந்தபோது இவரின் தாயார் இறந்து போனதன் கருப்பொருள் இவரது இசையில் அடிக்கடி வெளிப்பட்டது. இவர் தனது கணவர் ஜீன் மெக்கென்னாவை சிறு வயதிலேயே சந்தித்து  அவரை 19 வயதில் திருமணம் செய்து கொண்டார். இவருக்கு ஐந்து குழந்தைகள் உள்ளனர். இவர்களுக்குத் திருமணமாகி 30 வருடங்களுக்கும் மேலாகிறது.

மெக்கென்னா முதலில் தனது குழந்தைகளுக்கு தாலாட்டு எழுதத் தொடங்கினார். முதலில் அவருக்கு கித்தாரை அறிமுகப்படுத்திய இவரது சகோதரர், 1996இல் மாசசூசெட்ஸில் உள்ள வெஸ்ட்பரோவில் உள்ள பழைய வியன்னா காபி அங்காடியில் ஒரு இரவில் திறந்த வெளியில் இசையமைக்க ஊக்குவித்தார். அமைப்பாளர் இவரது நிகழ்ச்சியைக் கேட்டு, இவரை மீண்டும்  திரும்பி வர ஊக்குவித்தார். பின்னர் அவர் இவரது முறைசாரா மேலாளராக ஆனார். பின்னர், பாஸ்டனைச் சுற்றியுள்ள இடங்களில் இவரது நிகழ்ச்சிகளுக்கு ஏற்பாடு செய்தார்.

## பாடல் எழுதுதல் மற்றும் இசை வாழ்க்கை
மெக்கென்னாவை 2000 முதல் 2004 வரை கேப்ரியல் அன்ஜெர் என்ற மேலாளர் நிர்வகித்தார். இந்த நேரத்தில், இவர் தனது முதல் நான்கு இசைத் தொகுப்புகளை சிக்னேச்சர் சவுண்ட் என்ற இசை நிறுவனத்தின் கீழ் வெளியிட்டார். மேலும் தனக்கென வடகிழக்கில் ஒரு நாட்டுப்புற இசை ரசிகர் பட்டாளத்தை உருவாக்கினார். இவர் பாஸ்டன் மியூசிக் விருதினை வென்றார்., மேலும் சன்டான்ஸ் திரைப்பட விழாவில் தனது இசை நிகழ்ச்சியினை நிகழ்த்தினார்.

2004ஆம் ஆண்டில், பாடகரும்-பாடலாசிரியருமான மேரி கௌதியர் மெக்கென்னாவின் இசைத் தொகுப்பான *பிட்டர்டவுன்* என்பதை தனது நாஷ்வில் நண்பர்களுக்கு அறிமுகப்படுத்தினார். அதைக் கேட்டதும், ஃபெய்த் ஹில் என்பவர் தனது 2005 ஆம் ஆண்டு நிறைவடைந்த *ஃபயர்ஃபிளைஸ்* என்ற தொகுப்பில் மெக்கென்னாவின் பாடல்களை மாற்றினார். ஹில் மற்றும் அவரது கணவர் டிம் மெக்ரா ஆகியோர் மெக்கென்னாவை வெற்றியாளராக மாற்றினர். மேலும் தங்ககளுடன் 2006இல் சுற்றுப்பயணம் செய்யுமாறு கேட்டுக் கொண்டனர். *ஓப்ரா வின்ஃப்ரே* நிகழ்ச்சியில் தன்னுடன் நிகழ்த்துவதற்கு ஹில் மெக்கென்னாவை அழைத்துச் சென்றார்.

## குறிப்புகள்

## வெளி இணைப்புகள்
*Official website
*Lori McKenna: An 'Unglamorous' Star Is Born : NPR Music
*Lori McKenna Live in Studio from WGBH Radio Boston

பகுப்பு:கிராமி விருது வென்றவர்கள்
பகுப்பு:வாழும் மக்கள்
பகுப்பு:1968 பிறப்புகள்
ஹஜ்ரத் மொஹானி

**ஹஜ்ரத் மொஹானி**(Hasrat Mohani) (14 அக்டோபர் 1878 - 13 மே 1951) ஒரு இந்திய சுதந்திர இயக்கத்தின் போராளி, இந்திய கம்யூனிஸ்ட் கட்சியின் தலைவர் மற்றும் உருது மொழியின் பிரபல கவிஞரும் ஆவார். 1921 ஆம் ஆண்டில் *இன்குலாப் ஜிந்தாபாத்* "புரட்சி ஓங்குக!'') என்ற குறிப்பிடத்தக்க முழக்கத்தை அவர் உருவாக்கினார்.
1921 ஆம் ஆண்டு அகமதாபாத் நகரில் நடைபெற்ற‌ இந்திய தேசிய காங்கிரஸ் அமர்வில் இந்தியாவுக்கு முழுமையான சுதந்திரம் கோரிய முதல் நபரும் ஆவார்

## பிறப்பு
பிரித்தானிய இந்தியாவில் ஐக்கிய மாகாணத்தின், உன்னாவ் மாவட்டத்தில் உள்ள மொஹான் என்ற நகரத்தில் சையத் ஃபஸ்ல் உல் ஹசனாக 1875 இல் பிறந்தார். ஹஸ்ரத் என்பது அவரது உருது கவிதைகளில் அவர் பயன்படுத்திய புனைப்பெயராகும், அதே நேரத்தில் அவரது கடைசி பெயர் 'மொஹானி' அவரது பிறந்த இடமான மொஹானியைக் குறிக்கிறது
 
## கல்வி
ஹஜ்ரத் மொஹானி முஹம்மதன் ஆங்கிலோ-ஓரியண்டல் கல்லூரியில் படித்தார், பின்னர் அது அலிகார் முஸ்லீம் பல்கலைக்கழகமாக பெயர் மாற்றம் பெற்றது. மௌலானா முகமது அலி ஜவ்ஹர் மற்றும் மௌலானா சவுகத் அலி ஆகியோர் அவரது குறிப்பிடத்தக்க கல்லூரி நண்பர்களாவர்.  தஸ்லீம் லக்னவி மற்றும் நசீம் தெஹ்லவி ஆகியோரிடம் கவிதைகளை கற்றார்.

பகுப்பு:இந்திய விடுதலைப் போராட்ட வீரர்கள்
பகுப்பு:அலிகர் முஸ்லிம் பல்கலைக்கழக முன்னாள் மாணவர்கள்